open-index/open-wikipedia-markdown huggingface dataset:
Petr Kotvald

**Petr Kotvald** (* 8. júl 1959, Žatec) je český spevák, ktorý spoločne so Stanislavom Hložkom tvoril spevácku dvojicu, obľúbenú najmä v 80. rokoch 20. storočia v Česko-Slovensku. Ich najväčší hit má názov „Holky z naší školky“.

## Životopis
Prvý spevácky úspech zaznamenal na hudobnom festivale Děčínska kotva, kde skončil na 2. mieste. V roku 1980 začal spolupracovať s Karlom Vágnerom, Hanou Zagorovou a Stanislavom Hložkom.

V roku 1983 nahral s Hložkom svoj najúspešnejší hit – „Holky z naší školky“. Predalo sa celkom 1 milión nosičov. V roku 1986 Kotvald začal sólovú kariéru a odvtedy vystupuje s vlastnou skupinou Trik.

## Diskografia
* *Sen můj a Lízin – [[Stanislav Hložek]] a Petr Kotvald/ Láska očima – [[Stanislav Hložek]] a Petr Kotvald* – SP – Supraphon
* 1983 *Holky z naší školky* – Supraphon (*so Stanislavom Hložkom* reedícia 2003)
* 1984 *V pohodě*  – Supraphon (*so Stanislavom Hložkom* reedícia 1997)
* 1985 *Pro dva tři úsměvy*  – Supraphon (*so Stanislavom Hložkom* 1985)
* 1985 *Jinak to nejde* – Supraphon (*[[Hana Zagorová]] & [[Stanislav Hložek]] & Petr Kotvald*  reedíca 1998)
* 1988 *Přísně soukromá sci-fi*
* 1986 *Feelin´ Good* – Supraphon/Artia (*so Stanislavom Hložkom*)
* 1990 *Konto 87-88-88-90-91*
* 1990 *Gejzír*
* 1991 *Hyde Park*
* 1992 *Můj hlas*
* 1993 *Dívej se*
* 1995 *Tyrkys a lásku v očích mám*
* 1996 *Petr Kotvald MCMXCVI*
* 1996 *Holky z naší školky* – Bonton (*Výběr nej..so Stanislavom Hložkom*) 
* 1997 *Pan Petr Kotvald zpěvák*
* 1997 *V pohodě* – Multisonic (so Stanislavem Hložkem)
* 1998 *Jinak to nejde* – (*[[Stanislav Hložek]] & Petr Kotvald & [[Hana Zagorová]]*)
* 1999 *Vánoce přicházejí*
* 1999 *Největší hity*
* 2001 *Taxitotak neber*
* 2003 *Planeta svádění*
* 2003 *Holky z naší školky* – Supraphon
* 2004 *Holky z naší školky po 20 letech* – EMI
* 2006 *Principál* – Popron Music
* 2007 *40 hitů* – Popron Music
* 2007 *Můj čas* – Multisonic (*[[Hana Zagorová]] & [[Stanislav Hložek]] & Petr Kotvald*)
* 2008 *Vánoce hrajou glórijá (Vánoční koncert)* – Popron Music
* 2010 *Petr Kotvald a Stanislav Hložek – Holky z naší školky* – Supraphon
* 2010 *Diskohrátky 2010* – EMI
* 2011 *Právě tady…právě teď* – EMI
* 2016 "Exxxclusive - Best Of" Supraphon

## Externé odkazy
* oficiálná stránka 
* Osobnosti.cz
* oficiálná fanklub stránka 
* Kotvaldhlozek.kvalitne.cz – neoficiálna stránka 
*  Oficiálná stránka – Facebook

## Zdroj

Kategória:Českí popoví speváci
Kategória:Českí rockoví speváci
Kategória:Českí džezoví speváci
Kategória:Českí šansoniéri
Kategória:Barytonisti
Kategória:Osobnosti zo Žatca
Karel Kahovec

**Karel Kahovec** (* 8. november 1946, Praha) je český spevák, hudobný skladateľ a gitarista. 

## Životopis
Začínal ako bigbítová a rokenrolová hviezda 60. rokov 20. storočia, kde pôsobil ako člen skupín  Matadors a Flamego, neskôr tiež ako interpret country hudby v skupine Contry Beat Jiřího Brabce (kde vystupoval vedľa hlavnej hviezdy tohoto súboru speváčky Nadi Urbánkovej). V jeho profesionálnej kariére mu hlavne zo začiatku veľmi pomáhala pomerne slávna a vtedy dosť známa sestra speváčka Vlasta Kahovcová, niekdajšia členka Divadla Semafor a neskôr sprievodná speváčka v skupine Ladislava Štaidla. V súčasnej dobe Karel Kahovec pokračuje v odkaze svojho kamaráta a priateľa speváka Petra Nováka. Hrá a spieva v obnovenej skupine
George & Beatovens, s ktorou vystupuje od začiatku 90. rokov 20. storočia.

## Iné projekty

## Externé odkazy
* Oficiálne stránky Karla Kahovca
* Hudobný slovník 
* Karel Kahovec - album ''To nejlepší z let 1965 - 2000'' 

Kategória:Českí rockoví speváci
Kategória:Českí rockoví gitaristi
Kategória:Českí popoví speváci
Kategória:Českí popoví gitaristi
Kategória:Českí country speváci
Kategória:Českí country gitaristi
Kategória:Českí skladatelia modernej hudby
Kategória:Osobnosti z Prahy
Recoil (počítačová hra)

**Recoil** je akčná počítačová hra vyvinutá spoločnosťou Zipper Interactive a vydaná spoločnosťou Electronic Arts v roku 1999. Hráčova postava sa zhostí úlohy pilota ukradnutého nepriateľského experimentálneho tanku s označením BFT ().

## Referencie

## Externé odkazy
* Recoil na MobyGames 

Kategória:Počítačové hry
Kategória:Počítačové hry z 1999
Kategória:Hry pre Windows
Dalibor Janda

**Dalibor Janda**, vlastným menom **Václav Janda**, (* 21. marec 1953, Hranice) je český spevák pop-music. Medzi jeho najúspešnejšie piesne patrí „Hurikán“.

## Životopis
thumb|Dalibor Janda s dcérou Jiřinou Annou Jandovou
Na českej hudobnej scéne sa objavil až koncom 70. rokov a jeho popularita veľmi rýchle stúpala. Jeho rodné meno je Václav, ako Dalibor začal vystupovať až v roku 1980. Dalibor je jeho birmovné meno. Jeho prvý hit „Jahodový kokteil“ vyšiel v roku 1983. Do konca 80. rokov 20. storočia patril medzi popredných česko-slovenských umelcov.

## Ocenenia
* Zlatá platňa za predaj albumov
* Platinová platňa za predaj albumov 
* Děčínská kotva
* Bratislavská lýra 
* 1986 získal ocenenie Zlatého slávika
* 1987 Zlatý slávik
* 1988 Zlatý slávik

## Diskografia
* 1985/86 *Hurikán - Dalibor Janda & Prototyp* - Supraphon 1986- 1113 4073 H, LP - Zlatá platňa (reedícia na MC a CD - 1999 Hurikán Records)
* 1987 *Kde jsi - Dalibor Janda & Prototyp* - Supraphon, LP - Zlatá platňa (reedícia na MC a CD - 1992 Hurikán Records)
* 1988 *10 prstů pro život* - Supraphon 11 0066-1, LP - Zlatá platňa 
* 1989 *Take them to mars* - Supraphon, LP
* 1990 *Jen ty samotná a já* - Supraphon, LP
* 1991 *Povídání s písničkami* - 
* 1992 *Co se má stát, to se stane* - Zlatá platňa
* 1993 *Zlatý výběr* - Hurikán Records, MC, CD - Zlatá a Platinová platňa
* 1994 *V lásce nejsou mapy* - Hurikán Records, CD 
* 1995 *Harmonie zvěrokruhu* - Zlatá platňa
* 1996 *Krásně šílená* - 
* 1998 *18 hitů o lásce* - MC, CD - Zlatá platňa (reedice 2002 Hurikán Records - 18 největších hitů o lásce, MC EAN 8 594025 400362, CD  8 594025 400355)
* 2000 *Ty jsi můj benzín* - Hurikán Records, MC, CD 8 594025 400270
* 2001 *Hurikán koktejl* - 
* 2003 *Roky jako motýli* - Hurikán Records, MC, CD 8594025400416,(vyšla i kniha)
* 2006 *Jeden den* - Monitor EMI, CD 0 94637 68802 1.
* 2007 *Páté poschodí* - Monitor EMI 50999 5 14970 2 6, CD
* 2007 *Páté poschodí/Dalibor Janda v Lucerně* - Monitor EMI 50999 5 14969 9 9 - cd, CD, DVD
* 2009 *Hvězdné duety* - Monitor EMI 509994 5 8872 2 2, CD
* 2009 *Dalibor Janda 55 - Prototyp a hosté - Lucerna 2008* - Taurus 8 594160 580011, DVD
* 2011 *Já se přiznám* - Hurikán Records, CD, limitovaná edícia
* 2011 *Já se přiznám* - Monitor EMI 5099908 2 7122 8, CD 
* 2016 *Někde v zemi nad Zemí* - Hurikán Records HR 0104-2, CD 

## Kompilácie
* *Nejhezčí dárek/Nejhezčí dárek* - Supraphon  11433 148, SP - 50 spevákov 
* 1986 *Nejhezčí dárek - Jiří Zmožek (2)* - Supraphon  1113 4368 H, LP 

## Referencie


## Literatúra
* Rohál, R. *Populární slovník českých zpěváků*. Praha 2004 
* Dalibor Janda, zpracoval Jan Krůta: *Roky jako motýli*, Hurikán Records, 2003 - 1. vydání, ISBN 80-239-1786-2,
* Melodie, 25, 1987, č. 2
* Matzner, A., Poledňák, I., Wasserberger, I. *Encyklopedie jazzu a moderní populární hudby 3*. Praha 1990
* Kolektiv autorů. *Český biografický slovník XX. století*. 1. A-J. Praha 1999

## Externé odkazy
* Oficiálny web Dalibora Jandy
* Oficiálne stránky na Facebook-u

## Zdroj

Kategória:Českí popoví speváci
Kategória:Českí rockoví speváci
Kategória:Osobnosti z Hraníc (okres Přerov)
Gyula Kosice

**Gyula Kosice**, vlastným menom *Ferdinand Fallik* (* 26. apríl 1924, Košice – † 25. máj 2016, Buenos Aires) bol argentínsky sochár, plastik, teoretik a básnik, predchodca kinetického a svetelného umenia.

## Životopis
Narodil sa v maďarskej rodine v Košiciach. Keď mal štyri roky jeho rodičia emigrovali do Argentíny, kde sa usadili a zapísali svojmu synovi meno Fernando Fallik.

Gyula použil ako svoje umelecké meno názov svojho rodného mesta. Bol jedným zo zakladateľov abstraktného nefiguratívneho umenia v Latinskej Amerike. Ako prvý na svete použil vodu a neón ako časť svojich umeleckých diel. Taktiež používal iné moderné elementy, ako napríklad svetlo a pohyb.

Uskutočnil 40 individuálnych a 500 kolektívnych výstav na celom svete. Rovnako je autorom 15-tich kníh - esejí a básni. V roku 2005 vytvoril zo svojej dielne múzeum.

V roku 2010 mu bolo Mestom Košice udelený titul čestného občana, za rozvoj kultúry a propagácie rodného mesta vo svete. V roku 2013 daroval Košiciam sochu s názvom *Radosť*, ktorá je umiestnená pred Kunsthalle pri mestskom parku.

## Referencie

## Externé odkazy
* Osobná stránka
* Osobný blog
* Interview  (video) v Diario Clarín

## Zdroj
* 
* Biografia 

Kategória:Osobnosti z Košíc
Kategória:Čestní občania Košíc
Kategória:Argentínski sochári
Kategória:Argentínski básnici
Kategória:Argentínske osobnosti maďarského pôvodu
Golders Green (stanica metra)

**Golders Green** je jednou zo staníc londýnskeho metra nachádzajúca sa v londýnskej mestskej časti Golders Green v obvode Barnet. Stanicu obsluhuje Northern Line (vetva Edgware) a nachádza sa v tarifnej zóne 3 na križovatke ulíc Finchley Road a North End Road/Goldres Green Road. 

## Dejiny
Stanicu otvorila spoločnosť Charing Cross, Euston & Hampstead Railway (CCE&HR) 22. júna 1907. Bola jednou z dvojice konečných staníc (ta druhá bola stanica Archway) a nachádza sa tu aj depo. Na začiatku 20. storočia sa Golders Green podobalo skôr len na dedinu s pár domami, keď však v týchto miestach otvorili stanicu, začal tu prudký rozvoj a veľké zvýšenie populácie.

Pred 1. svetovou vojnou padol návrh predĺžiť (CCE&HR) na sever do Hendonu a Edgware, aby sa aj v týchto častiach zvýšil počet obyvateľov a tým aj počet cestujúcich. Vojna však projekt pozastavila a stavať sa začalo až 12. júna 1922. Prvý úsek do stanice Hendon Central bol uvedený do prevádzky 19. novembra 1923.

Cez stanicu prechádzajú tri koľaje popri jednom postrannom (č.1) a dvom ostrovným nástupištiam (č.2, 3, 4 a 5). Koľaj smerom z centra a obratová koľaj uprostred sú obslúžené nástupišťami z obidvoch strán, zatiaľ čo koľaj smerom do centra má nástupnú hranu len na jednej strane. Nástupište č.1 je momentálne z dôvodu rekonštrukcie mimo prevádzky. Východ zo stanice susedí z priľahlou autobusovou stanicou, pôvodný východ ústiaci na Finchley Road je zavretý.

## Linky
* na Northern Line sa nachádza medzi stanicami Brent Cross a Hapmstead.

## Zaujímavosti
Na juh od stanice v tuneloch pod parkom Hampstead Heath je nedokončená stanica *[[North End (stanica metra)|North End]]* (známa ja pod názvom *Bull and Bush*).

Stanica Golders Green bola poslednou stanicou na Northern Line, kde sa používali semaforové signály. Vymenené boli v roku 1950.

## Galéria

Image:Golders Green stn northbound south.JPG|Nástupištia č.1 a 2 smerom z centra
Image:Golders Green stn centre north.JPG|Obratové nástupištia č.3 a 4
Image:Goldersgreenplatform.jpg|Nástupište č.5 smerom do centra
Image:Golders Green stn tunnels.JPG|Portály tunelov sa nachádzajú hneď za južným zhlavím stanice.


## Iné projekty

## Externé odkazy
* London's Transport Museum Photographic Archive
** 
** 
** 
* Tubeprune - Train Professional's Rumour Network
** Plán koľajiska stanice

Kategória:Stanice londýnskeho metra
Kategória:Barnet
Oulun Kärpät

**Oulun Kärpät** alebo **Kärpät Oulu** je fínsky hokejový klub, sídliaci v meste Oulu, účastník najvyššej fínskej súťaže v ľadovom hokeji, SM-liiga. V posledných sezónach jasne dominuje v SM-liige keď od sezóny 2003/2004 získal titul až štyrikrát.

## Iné projekty

## Externé odkazy
* Oficiálna stránka klubu  


Kategória:Fínske hokejové kluby
Kategória:Organizácie založené v 1946
Oulun Energia Areena

**Oulun Energia Areena** je športová aréna nachádzajúca sa vo fínskom meste Oulu. Primárne sa využíva na ľadový hokej. Sídli v nej tamojší hokejový klub, Kärpät Oulu. Otvorená bola v roku 1975 a jej kapacita je 6 614 divákov. Pôvodný názov arény je *Raksilan jäähalli*, avšak v roku 2006 klub podpísal zmluvu s energentickým monopolom *Oulun Energia* a otvtedy aréna nesie názov Oulun Energia Areena.

## Galéria

Súbor:Oulun Energia Areena.jpg
Súbor:Kärpät-Tappara 26-02-2011 1.jpg
Súbor:Kärpät-Tappara 26-02-2011 2.JPG


## Iné projekty

Kategória:Hokejové štadióny vo Fínsku
Kategória:Architektúra z 1975
Kategória:Oulu
33377 Večerníček

thumb|Obežná dráha Večerníčku

**33377 Večerníček** je planétka v hlavnom páse planétok, ktorý okolo Slnka krúži vo vzdialenosti medzi 2,28 a 2,58 AU s inklináciou 7,1°.
Jej obežná doba je približne 1256,2 dní (3,44 pozemských rokov).

Večerníček bol objavený Petrom Pravcom v hvezdárni Ondřejov 12. februára 1999. Po prvýkrát však bola zaznamenaná už v roku 1993. Alternatívne označenie Večerníčka je 1999 CR9.

## Iné projekty

## Externé odkazy

* Planétka Večerníček na stránkach ČT

Kategória:Planétky hlavného pásma
Kategória:Astronomické objekty objavené v roku 1999
Kostol Nanebovzatia Panny Márie (Zázrivá)

**Kostol Nanebovzatia Panny Márie** je kostol v Zázrivej.

Obec Zázrivá bola do roku 1748 filiálnou farnosťou farnosti Veličná 

Dna 10. decembra 1749 sa stal prvým farárom v Zázrivej Juraj Horanský (1711 – 1775). 

Prvý drevený kostol v Zázrivej bol postavený v roku 1705. Tento stál v časti Centrum na začiatku lokality Dolina na vŕšku (súčasný názov Kostelec) a bol neskôr rozobratý a predaný do Žaškova. Na jeho mieste bol roku 1720 postavený murovaný kostolík. V roku 1796 bol postavený barokový kostol- starý kostolík v cintoríne, zasvätený Všetkým svätým, ktorý bol zničený požiarom v roku 1934. Fara bola postavená roku 1748.

## Dejiny
Kostol Nanebovzatia Panny Márie dal postaviť v roku 1928 vtedajší kňaz a dekan Ján Briššák (* 1. apríl 1866 – † 2. január 1928), ktorý vtedy pôsobil v Zázrivej ako farár. Pochádzal z Rabče a dokončenia stavby sa už nedožil. Dostavaný bol v roku 1933 Kostol bol vysvätený na sviatok Nanebovzatia Panny Márie 15. augusta 1934 za pôsobenia kňazov Kočiša a kaplána Balaru. Kostol je postavený v modernom štýle so zachovanými líniami románskeho slohu. Vybavený organom, v tej dobe najväčším na Orave, ktorý bol dovezený z Tirolska. Vo veži kostola sa nachádzajú dva väčšie zvony a jeden menší. Najväčší zvon je pomenovaný „Štefan“. 

Kostol bol v roku 1968 prvý raz vymaľovaný za pôsobenia administrátora Albína Senaja. Boli zakúpené dva bočné oltáre z Česka (v súčasnosti z nich existujú iba časti). Neskôr sa uskutočnili ďalšie úpravy ako rekonštrukcia obetného stola, nového osvetlenia, celková nová elektroinštalácia, nová medená krytina. 

11. augusta 1996 sa v kostole a obci uskutočnili oslavy 440. výročia prvej písomnej zmienky o obci a 200. výročia postavenia starého kostola na ktorej bol na slávnostnej svätej omši celebrovanej spišským diecéznym biskupom Františkom Tondrom inštalovaný a posvätený znak, vlajka a pečať obce, za účasti prezidenta Slovenskej republiky Michala Kováča a kňazov, ktorí v minulosti pôsobili v Zázrivej.

## Referencie

## Externé odkazy
* Web stránka farnosti Zázrivá http://zazriva.fara.sk//index.php?page=ofarnosti

Zázrivá
Zázrivá
Zázrivá
Kategória:Zázrivá (okres Dolný Kubín)
Kategória:Architektúra z 1933
O₂ arena

**O<sub>2</sub> arena** môže byť:

* v Londýne v Spojenom kráľovstve, pozri The O<sub>2</sub>
* v Prahe v Česku, pozri O<sub>2</sub> arena (Praha)

Bývalé názvy štadiónov:
* v Berlíne v Nemecku*O<sub>2</sub> World Berlin*, dnes Uber Arena (Berlín)
* v Hamburgu v Nemecku*O<sub>2</sub> World Hamburg*, dnes Barclaycard Arena (Hamburg)
* v Dubline v Írsku*The O<sub>2</sub>*, dnes 3Arena
Uber Arena (Berlín)

**Uber Arena** (do 2015: **O<sub>2</sub> World Berlin**, do marca 2024: **Mercedes-Benz Arena**) je multifunkčná aréna v hlavnom mesta NemeckaBerlíne, nachádzajúca sa na území bývalého Východného Berlína v mestskej časti Friedrichshain, ktorá je súčasťou mestského obvodu *([[Nemčina|nem.]] Bezirk)* Friedrichshain-Kreuzberg. Otvorená bola 12. septembra 2008. Developerom stavby je spoločnosť Anschutz Entertainment Group, ktorá postavila o.&nbsp;i. napr. aj Staples Center. Aréna niesla do roku 2015 názov *O<sub>2</sub> World* odvtedy, čo spoločnosť Telefonica O2 Deutschland kúpila práva od Anschutz Entertainment Group. So 17 000 miestami na sedenie a státie, 59 apartmánmi pre divákov a približne 2 000 parkovacími miestami je Uber Arena po Lanxess Arene druhou najväčšou multifunkčnou arénou v Nemecku.

Jej primárne využite je na šport. Domovský stánok tu má hokejový tím Eisbären Berlin. Hrá sa tu i hádzaná alebo basketbal. Aréna hostila v roku 2009 aj turnaj Final Four Euroligy basketbalistov.

## Iné projekty

## Externé odkazy
* Oficiálna stránka 
* Obrázky O2 World 

Kategória:Hokejové štadióny v Nemecku
Kategória:Architektúra z 2008
Kategória:Šport v Berlíne
Kategória:Stavby v Berlíne
Acapulco de Juárez

**Acapulco de Juárez** je mesto a dôležitý prístav na pobreží Tichého oceánu v mexickom štáte Guerrero. Leží 300 km juhozápadne od mesta Mexiko. Mesto sa rozkladá okolo veľkého polkruhového zálivu. Acapulco je známe predovšetkým ako turistické letovisko. K roku 2005 žilo v meste vyše 616 000 obyvateľov. 

## História
Meno mesta je odvodené od starého názvu v jazyku náhuatl a znamená „miesto, kde stavali rákosy“. Podľa archeologických nálezov žili ľudia v okolí Acapulca už 2000 rokov pred príchodom Španielov. Ti objavili acapulskú zátoku v roku 1512 a vďaka prirodzenej chránenej polohe tu nechali postaviť prístav s lodenicami. Roku 1523 bola zriadená obchodná cesta medzi Acapulcom a hlavným mestom Mexikom. Cesta pokračovala ďalej až do Veracruzu na atlantickom pobreží a pod ménom „Camino de Europa“ doplňovala suchozemské spojenie Španielska s Áziou.

Acapulco mohlo ako jediný prístav v Novom svete prijímať obchodné lode (takzvané *naos*) z Číny a Filipín. Každoročne sa tak na jar do mesta zišlo mnoho kupcov na veľké trhy, ktoré trvali až 2 mesiace. To samozrejme prinášalo mestu veľkú prosperitu, ale aj to nalákalo anglické a holandské pirátske lode. K odrážaniu pirátskych útokov bola na nízkom kopci pri zátoke postavená pevnosť *Fuerte de San Diego*. Monopol Acapulca na prijímanie obchodných lodí zrušila španielska vláda až koncom 18. storočia. Po získaní nezávislosťi Mexiko prerušilo väčšinu obchodného spojenia s Španielskom a jeho kolóniami a význam Acapulca poklesol.

## Súčasnosť
Opätovný rozkvet Acapulca nastal až v roku 1927, kedy bolo mesto spojené spevnenou cestou s Mexikom. Do mesta začali prúdiť na prázdniny bohatší Mexičania, bolo postavené medzinárodné letisko a Hollywood tu natočil niekoľko filmov. Mesto sa stalo obľúbenou turistickou destináciou.

V súčasnosti je dôležitým oblastným obchodným a kultúrnym strediskom, s rozvinutým potravinárskym a stavebným priemyslom. S hlavným mestom krajiny je spojené diaľnicou.

## Referencie

## Iné projekty

## Externé odkazy
*Satelitné obrázky na Google Maps

Kategória:Mestá v Mexiku
Kategória:Prístavné mestá Tichého oceánu
Fiat 127

**Fiat 127** bol automobil vyrábaný talianskou automobilkou Fiat medzi rokmi 1971 až 1983. Bol predstavený ako náhrada Fiatu 850 a jeho produkcia v Európe skončila v roku 1983, kedy bol nahradený Fiatom Uno.

## Prehľad
Fiat 127 si rýchlo po uvedení získal obľubu verejnosti, zaradil sa medzi desať najviac vyrábaných osobných automobilov na svete a v Európe dokonca získal titul Auto roku 1972. Ročne sa vyrobilo zhruba 310&nbsp;000 kusov. Na svoju dobu bol Fiat 127 veľmi moderný, dodával sa v dvojdverovom a neskôr trojdverovom prevedení. Automobil poháňal veľmi novodobý štvorvalcový, kvapalinou chladený motor o obsahu 903 cm³, ktorý poháňal predné kolesá auta. Fiat 127 dokázal vo svojej najvýkonnejšej verzii vyvinúť rýchlosť až na hranici 180 km/h.  Celkom sa len v Taliansku vyrobilo 3&nbsp;779&nbsp;086 kusov. Okrem Talianska sa 127 vyrábal pod označením SEAT 127 v Španielsku (vedľa dvoj- a trojdverovej verzie sa tu vyrábala i štvordverová), ďalej v Latinskej Amerike, tam sa výroba udržala až do roku 1995.


Image:Fiat_127_2_v_sst.jpg|Druhá generácia(1977 – 1981)
Image:Fiat 127 Nero Londra 1982-1983 iteration.jpg|Tretia generácia(1982 – 1983)


## Referencie

127
Kategória:Malé automobily
Eduard Kokojty

**Eduard Džabejivič Kokojty** (oset. Кокойты Джабейы фырт Эдуард, rus. Эдуа́рд Джабе́евич Коко́йты, * 31. október 1964, Cchinvali, Gruzínsko) je politik vystupujúci ako prezident medzinárodne neuznanej republiky Južné Osetsko, jednostranne vyhlásenej v severnej časti Gruzínska.

Bol členom sovietskeho zápasníckeho tímu. Pred rokom 1989 bol v Cchinvali prvým sekretárom sovietskeho Komsomolu, mládežníckej organizácie sovietskej komunistickej strany. V roku 1992 sa presťahoval do Moskvy a stal sa podnikateľom. V roku 2001 sa vrátil do Južného Osetska a bol zvolený za prezidenta vzniknutej separatistiskej republiky, ktorá vyhlásila nezávislosť od Gruzínska. V novembri 2006 bol znovuzvolený za prezidenta Južného Osetska, ale jeho opozícia zorganizovala paralelné voľby, v ktorých zvíťazil bývalý juhoosetský premiér Dmitrij Sanakojev.

Patrí medzi tvrdých zástancov nezávislosti Južného Osetska na Gruzínsku. Pred prezidentskými voľbami v roku 2006 vyhlásil, že gruzínsko-osetský konflikt nie je medzietnický, ale politický, spôsobený gruzínskou snahou nadradiť normy západnej demokracie nad "tradičné kaukazské právo". Pri niekoľkých príležitostiach kritizoval misiu OBSE v regióne a bez dôkazov ju obvinil, že jej aktivity sú údajne spojené s gruzínskou tajnou službou.

Kategória:Narodenia v 1964
Kategória:Gruzínski politici
Stadio Olimpico

**Stadio Olimpico** je hlavný štadión v talianskom Ríme. Je domovom klubov Lazio Rím a AS Rím. Postavený bol v roku 1932 a v súčasnosti má kapacitu 73 261 divákov. Štadión hostil olympijské hry v roku 1960, Majstrovstvá sveta v atletike 1987 a Majstrovstvá sveta vo futbale 1990. V roku 2009 sa tu odohralo finále Ligy majstrov.V roku 2021 štadión hostil turnaj EURO 2020.

## Iné projekty

Kategória:Futbalové štadióny v Taliansku
Kategória:Šport v Ríme
Kategória:S.S. Lazio
Kategória:Stavby v Ríme
Kategória:Architektúra z 1932
Fimleikafélag Hafnarfjarðar

**Fimleikafélag Hafnarfjarðar** alebo **FH Hafnarfjarðar** je tradičný futbalový klub islandskej prvej ligy, sídliaci v meste Hafnarfjörður. FH patrí k popredným klubom Islandu. Klub bol založený roku 1929. Ihriskom klubu je štadión s názvom Kaplakriki s kapacitou 3 000 divákov.

## Pozri aj
* FH Hafnarfjörður (hádzaná mužov)

## Externé odkazy
* Oficiálna stránka klubu  

Kategória:Islandské futbalové kluby
Kategória:Futbalové kluby založené v 1929
Kategória:Šport v Hafnarfjordure
Laguna de Bay

[thumb|Jazero na snímke z [Landsatu]]

**Laguna de Bay** tagalsky *Lawa ng Laguna* je jazero na ostrove Luzon na Filipínach. Nachádza sa juhovýchodne od Manily medzi provinciami Laguna na juhu a Rizal na severe. Na západnom brehu leží región hlavného mesta Manily. Je to najväčšie jazero v krajine a druhé najväčšie sladkovodné ostrovné jazero, po jazere Toba v Indonézii, v juhovýchodnej Ázii. Má rozlohu . Je  (East-West) dlhé a  (North-South) široké. Dosahuje maximálnu hĺbku . Leží v nadmorskej výške .

## Pobrežie
Jazero má tvar písmena W s dvoma polostrovmi na severnom brehu.

## Ostrovy
Na jazere sa nachádzajú tri ostrovy Talim, Calamba a Los Baños.

## Vodný režim
Z jazera odteká rieka Pasig, ktorá ústi do Manilského zálivu pri Manile.

## Osídlenie pobrežia
Na juhovýchodnom brehu leží mesto Santa Cruz.

## Iné projekty

Kategória:Jazerá na Filipínach
Luzon

thumb|Cordillera Central
thumb|Ryžové polia v Banaue

**Luzon** je najväčší ostrov Filipín. Nachádza sa v severnej časti súostrovia. Má veľmi členité pobrežie s množstvom polostrovov a zálivov najmä v južnej časti. Na západe jeho brehy obmýva Juhočínske more, na juhu Suluské more a na východe Filipínske more. Má rozlohu  a žije na ňom 39 500 000 obyvateľov (2005).

Na ostrove sú dve hlavné horské pásma Cordillera Central (s najvyšším štítom Pulong) a Sierra Madre. Na ostrove je mnoho aktívnych sopiek: (Mayon, Taal, Banahao, Bulusan, Pinatubo).

Najväčšie mestá sú Manila, Quezon City, Baguio, Cabanatuan, Batangas.

## Iné projekty

Kategória:Ostrovy Filipín
Kategória:Ostrovy Tichého oceánu
Budvar Aréna

**Budvar Aréna** je hokejový štadión českého klubu HC Mountfield, hrajúceho v Českých Budějoviciach. Postavený bol v roku 1946. V roku 2002 sa konala na štadióne rosiahla rekonštrukcia. Kapacita štadióna je 6 421 miest.

## Externé odkazy
Zimný štadión na stránkach mesta 

Kategória:Hokejové štadióny v Česku
Kategória:Šport v Českých Budějoviciach
Kategória:Architektúra z 1946
Bonsaj

[thumb|Bonsai - [Javor Bürgerov s koreňmi obrastajúce kameň]]

**Bonsaj** alebo **bonsai** () je japonské umenie miniaturizácie stromov a ich pestovanie v miskách. Doslova preložené má slovo bonsaj význam *strom v miske*, kde *bon* znamená *tácka* alebo *miska* a *sai* znamená *sadiť*, *pestovať*. Ďalšia a presnejšia definícia hovorí, že bonsaj je miniatúrny strom pestovaný v miske, ktorý je bonsajovými technikami tvarovaný tak, aby navodzoval ilúziu starého stromu.

## História bonsajov
thumb
### Ďaleký východ
#### Čína
Pôvod umenia tvarovať bonsaje pochádza zo starovekej Číny, odkiaľ pochádzajú prvé zmienky o stromoch pestovaných v miskách už z doby okolo prelomu letopočtu. Čínske bonsaje sú pomerne zložité s prvkami krajiny, často s využitím prvkov ako mŕtve drevo alebo obnažené korene.

#### Japonsko
V 6. storočí sa pestovanie bonsajov dostáva do Japonska, ktoré v tej dobe bolo pod silným čínskym vplyvom. Japonci umenie pestovania bonsajov zjednodušili a výrazne prepracovali, zdokonalili ako umelecké tak pestovateľské aspekty. Pozorovaním voľne rastúcich stromov v prírode vypracovali klasické štýly bonsajov, podľa ktorých sa bonsaje tvarujú.

## Referencie


## Iné projekty


Kategória:Záhradníctvo
Ríšsky komisariát Ukrajina

**Ríšsky komisariát Ukrajina** () bola civilná administratívna jednotka vytvorená nacistami na podstatnej časti územia okupovanej Ukrajiny a čiastočne aj Bieloruska počas druhej svetovej vojny. Administratíva vznikla na základe Hitlerovho dekrétu zo 17. júla 1941. Od septembra 1941 do marca 1944 oblasť spravoval ríšsky komisár Erich Koch ako nemeckú kolóniu. Úlohy administratívy spočívali v pacifikácii oblasti a jej využívaní prírodného bohatstva a ľudských síl pre potreby nemeckého vojnového úsilia. Pred vpádom nacistického Nemecka, bola Ukrajina zväzovou republikou ZSSR, obývali ju Ukrajinci, žili tu i menšiny Rusov, Nemcov, Židov, Poliakov, Krymských Tatárov a Rómov. Oblasť bola stredobodom nacistického povojnového plánovania a civilizačnej expanzie.

## Ukrajinci pod okupáciou Nemecka
V rokoch 1939 - 1941 bolo ukrajinské územie súčasťou mnohých väčších štátnych útvarov. Asi 550 000 Ukrajincov žijúcich vo východnej časti Poľska, sa ocitlo v okupačnej zóne Nemecka. Ukrajinci obkľúčení v tejto oblasti - pod dozorom nemeckého gestapa - mali na základe rozkazu Adolfa Hitlera, ktorý túto časť Poľska považoval za nemeckú kolóniu (tzv. Generálny gouvernement), len minimálne práva.

Aby sa aspoň trocha vyhovelo základným požiadavkám ukrajinského obyvateľstva, čoskoro po príchode Nemcov vzniklo desiatky svojpomocných zväzov, ktorých členmi boli väčšinou členovia a prívrženci Organizácie ukrajinských nacionalistov z Haliče. Tieto zväzy na jar roku 1940 za mlčanlivého súhlasu Hansa Francka vytvorili v Krakove koordinovaný orgán pod názvom Ukrajinský centrálny výbor, na čele ktorého bol geograf Vladimir Kubijovič. Úlohou tohto orgánu bolo zastrešovať a prezentovať záujmy ukrajinského pracujúceho ľudu, čo Nemci kruto potláčali. Aj napriek tomu sa im podarilo zriadiť niekoľko ukrajinských škôl a mládežníckych skupín takmer vo všetkých oblastiach, ktoré viac-menej obývala väčšina Ukrajincov, ba dokonca zriadiť ukrajinské vydavateľstvo kníh a tlače v Krakove.

Po vpáde Nemecka do Sovietskeho zväzu a pripojení Haliče ku Generálnemu guvernátorstvu bola Ukrajinský centrálny výbor jedinou organizáciou, ktorá mohla počas druhej svetovej vojny - hoci len v ohraničenej miere - chrániť sociálno-ekonomické záujmy Ukrajincov v zóne okupovanej Nemcami. Činnosť rady nielenže pomohla ukrajinskému obyvateľstvu kompenzovať straty z rokov poľského útlaku, no často ho obmäkčovala od ťažkej vojny a nemeckej okupácie. Počas vojny vznikla na území Ukrajiny i tzv. Ukrajinská povstalecká armáda, ktorá viedla bojovú činnosť proti nemeckým, poľským ako aj sovietskym vojskám.

## Zdroj
* O. Subteľnyj. Ystorija Ukrajiny. Kyjiv, 2006.

Kategória:Dejiny Ukrajiny
Kategória:Okupované územia počas druhej svetovej vojny
Vincent (film)

***Vincent*** je bábkovo-animovaný krátkometrážny film režiséra Tima Burtona z roku 1982. Rýmovaný príbeh, ktorý nahovoril herec Vincent Price, opisuje temné vízie sedemročného chlapca Vincenta ovplyvnené dielami Edgara Allana Poa. Film sa vyznačuje pochmúrnou gotickou atmosférou typickou pre viaceré Burtonove diela.

## Externé odkazy
* 
* 
* ''Vincent''  na stránke filmklub.sk 

Kategória:Filmy z 1982
Kategória:Filmy USA
Kategória:Filmy podľa názvu
Ufa-Arena

**Ufa-Arena** (azbukou: *Уфа-Арена*) je multifunkčná aréna v ruskom meste Ufa. Ufa Arena bola postavená na mieste bývalého zimného štadióna Salavat Julajev v roku 2007. Ufa-Arena hostila v roku 2007 sériu hráčov reprezentačných tímov Kanady a Ruska hráčov do dvadsať rokov známu ako Super Series. Domáce zápasy na tomto štadióne hrá tím KHL Salavat Julajev Ufa. Kapacita arény je 8 400 miest.

## Iné projekty

Kategória:Hokejové štadióny v Rusku
Kategória:Šport v Ufe
Kategória:Architektúra z 2007
Kategória:Hokejové štadióny KHL
Beetlejuice

**Beetlejuice** je film Tima Burtona z roku 1988 v hlavných úlohách s Michaelom Keatonom, Alecom Baldwinom, Geenou Davisovou, Winonou Ryder a Catherine O'Hara. Hudbu k filmu zložil režisérov dvorný skladateľ Danny Elfman. Film je americká gotická hororová komédia.

## Referencie

## Externé odkazy
* 
* 

Kategória:Filmy z 1988
Kategória:Filmy USA
Kategória:Filmy podľa názvu
Nürnberg Arena

**Nürnberg Arena**, zo sponzorských dôvodov známa ako **Arena Nürnberger Versicherung** je štadión v nemeckom meste Norimberg. Bol postavený v roku 2001 a primárne slúži na hokej a basketbal. Domáce zápasy na tomto štadióne hráva klub Sinupret Ice Tigers. V roku 2005 uzavrel prevádzkovateľ arény sponzorskú zmluvu s miestnou poisťovňou *Nürnberger Versicherung* a názov štadióna sa zmenil na *Arena Nürnberger Versicherung*.

12. – 14. septembra 2008 sa tu odohral kvalifikačný turnaj hokejovej ligy majstrov.

## Iné projekty

## Externé odkazy
* Oficiálna stránka 

Kategória:Hokejové štadióny v Nemecku
Kategória:Šport v Norimbergu
Kategória:Architektúra z 2001
Suluské more

[thumb|[Visible Earth image of NASA showing the internal waves formed in the Sulu Sea]]

**Suluské more** je rozľahlé more v juhozápadnej časti Filipín. Je oddelené od Juhočínskeho mora na severozápade ostrovom Palawan, a od Sulaweského mora na juhovýchode polostrovom Sulu. Borneo sa nachádza na juhozápade a súostrovie Visayas na severovýchode.

V Suluskom mori sa nachádza množstvo ostrovov. Ostrovy Cuyo a Cagayan de Sulu sú časťou provincie Palawan, kým Cagayan de Tawi-Tawi a Galapágy sú časťou provincie Tawi-Tawi. V Suluskom mori sa nachádza aj Útes Tubbataha, ktorý je súčasťou Svetového dedičstva UNESCO.

Postava zo seriálu *[[Star Trek]]* Hikaru Sulu bola pomenovaný podľa tohto mora.

## Referencie

## Iné projekty

Kategória:Moria Tichého oceánu
Victoria Cup

**Victoria Cup** je hokejový turnaj, ktorého prvý ročník sa odohral v roku 2008. Victoria Cup sa koná každoročne medzi víťazmi novovzniknutej hokejovej ligy majstrov a klubom z NHL. Víťaz tohto zápasu zinkasuje 1 milión švajčiarskych frankov.

V ročníku 2008, konanom v Berne v PostFinance Arene proti sebe nastúpili víťaz Super Six 2008 Metallurg Magnitogorsk proti New Yorku Rangers.

Prvý ročník sa odohral pri príležitosti stého jubilea medzinárodnej hokejovej federácie. Názov Victoria Cup je odvodený od Victoria Skating Rink - ihriska v Montreale, kde sa odohral prvý hokejový zápas.

## Prehľad zápasov


Kategória:Turnaje v ľadovom hokeji
Ženská dvojhra na US Open 2008

Justine Heninová bola obhajkyňa titulu ale ukončila kariéru 14. mája 2008.

Serena Williamsová porazila Jelena Jankovićovú 6–4, 7–5 vo finále a vyhrala svoj tretí titul na US Open. Výsledok znamenal jej návrat na čelo rebríčka, prvýkrát od roku 2003.

## Nasadenie hráčok

#  Ana Ivanovićová *(Druhé kolo)
#  [[Jelena Jankovićová]] *(Finále)
#  Svetlana Kuznecovová *(Tretie kolo)
#  *'Serena Williamsová (Víťazka)
#  Jelena Dementievová *(Semifinále)
#  [[Dinara Michajlovna Safinová|Dinara Safinová]] *(Semifinále)
#  Venus Williamsová *(Štvrťfinále)
#  [[Vera Igorevna Zvonariovová|Vera Zvonarevová]] *(Druhé kolo)
#  Agnieszka Radwańská *(Štvrté kolo)
#  [[Anna Džamalovna Čakvetadzeová|Anna Čakvetadzeová]] *(Prvé kolo)
#  Daniela Hantuchová *(Prvé kolo)
#  [[Marion Bartoliová]] *(Štvrté kolo)
#  Ágnes Szávayová *(Druhé kolo)
#  [[Viktorija Fiodorovna Azarenková|Viktoria Azarenková]] *(Tretie kolo)
#  Patty Schnyderová *(Štvrťfinále)
#  [[Flavia Pennettová]] *(Štvrťfinále)


  Alizé Cornetová  *(Tretie kolo)
<li>  [[Dominika Cibulková]] *(Tretie kolo)
  Nadia Petrovová *(Tretie kolo)
<li>  [[Nicole Vaidišová]] *(Druhé kolo)
  Caroline Wozniacka *(Štvrté kolo)
<li>  [[Marija Jurievna Kirilenková|Maria Kirilenková]] *(Prvé kolo)
  Lindsay Davenportová *(Tretie kolo)
<li>  [[Šachar Peerová]] *(Prvé kolo)
  Francesca Schiavoneová *(Druhé kolo)
<li>  [[Anabel Medinová Garriguesová]] *(Druhé kolo)
  Aľona Bondarenková *(Tretie kolo)
<li>  [[Katarina Srebotniková]] *(Štvrté kolo)
  Sybille Bammerová *(Štvrťfinále)
<li>  [[Ai Sugijamová]] *(Tretie kolo)
  Virginie Razzanová *(Prvé kolo)
<li>  [[Amélie Mauresmová]] *(Štvrté kolo)


## Pavúk

### Finálová fáza

### Horná polovica
#### 1. sekcia

#### 2. sekcia

#### 3. sekcia

#### 4. sekcia

### Dolná polovica
#### 5. sekcia

#### 6. sekcia

#### 7. sekcia

#### 8. sekcia

## Referencie

*

## Externé odkazy
* 

Kategória:US Open 2008
Stephen Maguire

**Stephen Maguire** (* 13. marec 1981, Glasgow, Škótsko, Spojené kráľovstvo) je škótsky profesionálny snookerový hráč. Keď bol malý, bol taký dychtivý hrať snooker, že jeho starý otec dal vybúrať stenu v ich byte, aby sa tam zmestil stôl.

## Kariéra
Maguire sa v roku 2000 takmer kvalifikoval na majstrovstvá sveta, keď v poslednom kole kvalifikácie viedol nad neskorším semifinalistom Joeom Swailom 9:6, no nakoniec prehral 9:10 a s hlavným turnajom sa musel rozlúčiť. Prvýkrát na seba výraznejšie upozornil až v roku 2002 vyradením Stephena Leeho v prvom kole UK Championship.

Maguire sa stal prekvapivým víťazom European Open v roku 2004. Ako 41. v svetovom rebríčku porazil vo finále stáleho člena svetovej šestnástky Jimmyho Whita 9:3. Bolo to ten istý rok keď sa prvýkrát kvalifikoval na Majstrovstvá sveta. Prehral vtedy v prvom kole s Ronniem O'Sullivanom 6:10. Po prehre vo finále Bitish Open s Johnom Higginsom 6:9, Maguire 28. novembra 2004 vyhral UK Championship zdrvujúcou výhrou 10:1 vo finále nad Davidom Grayom, keď v jednom z predchádzajúcich kôl vyradil svetovú jednotku Ronnieho O'Sullivana. S O'Sullivanom hral v kariére doposiaľ päťkrát, prehral s ním tiež na Majstrovstvách sveta 2005 v prvom kole 9:10, pričom viedol už 9:7. Druhá polovica sezóny 2004/2005 už nebola taká úspešná, no napriek tomu sa dostal na tretie miesto vo svetovom rankingu. V sezóne 2005/2006 dosiahol iba jedno štvrťfinále, dokazovalo to stratu jeho formy, najmä prehra v druhom kole Majstrovstiev sveta 2006 s kvalifikantom Marcom Fu 4:13.

Maguire je veľký rival so Shaunom Murphym. V roku 2004 v zápase na Grand Prix Murphy žiadal o odobratie jedného z Maguireho framov. Krátko pred začiatkom ich zápasu si Maguire uvedomil, že si zabudol doniesť svoju kriedu. Požiadal rozhodcu Johana Oomena o dovolenie opustiť arénu. Kým bol preč, Murphy hovoril s rozhodcom a dal si zavolať riaditeľa turnaja Mika Ganleyho, ktorý sa rozhodol Maguirovi zobrať frame za to, že nebol v stanovený čas pripravený na zápas. Maguire neskôr vyhral zápas 5:2. Neskôr v ten rok, vo finále na UK Championship, si zabudol kriedu aj David Gray. Maguire ho nechal ísť bez toho aby mu zobrali frame. Po porazení Murphyho na Welsh Open v 2007 povedal: "Tá udalosť bola iba čerešnička na torte, ale vždy sme boli rivali. Ja nemám rád jeho a myslím, že on nemá rád mňa. Vždy sa snažím poraziť každého, ale bolelo by ma to viac, ak by som prehral s ním."

V 2007 dosiahol svoj najlepší výsledok na majstrovstvách sveta a to semifinále, kde prehral s neskorším šampiónom Johnom Higginsom 15:17, pričom viedol už 14:10. V 2008 ho v štvrťfinále vyradil Joe Perry v pomere 13:12.

Stephen Maguire opäť porazil Shauna Murphyho v semifinále UK Championship 2007 9:5 a prehral iba vo finále s Ronniem O'Sullivanom 10:2. V semifinále China Open 2008 nahral svoju druhú 147 proti svojmu kamarátovi Ryanovi Dayovi a vo finále opäť porazil Shuna Murphyho tesne 10:9. A po dosiahnutí štvrťfinále na majstrovstvách sveta sa stal svetovou dvojkou, čo je jeho najlepšie postavenie v kariére.

## Externé odkazy
* Stephen Maguire na stránke worldsnooker.com 

Kategória:Škótski snookeristi
Charlie a továreň na čokoládu (film)

***Charlie a továreň na čokoládu*** () je americký film režiséra Tima Burtona, z roku 2005 natočený podľa rovnomennej knihy britského autora Roalda Dahla. V hlavných úlohách vystupuje Johnny Depp ako Willy Wonka, Freddie Highmore ako Charlie Bucket a AnnaSophia Robbová ako Fialka Garderóbová. Hudbu zložil Danny Elfman.

Film je druhou adaptáciou knihy, prvá je film z roku 1971 *[[Willy Wonka a továreň na čokoládu]]* (anglicky *Willy Wonka & the Chocolate Factory*).

## Obsah

Malý Charlie Bucket pochádzajúci z veľmi chudobnej rodiny sa dopočíta z novín na zlaté kupóny, ktoré Willy Wonka umiestnil do piatich čokolád. Tie potom nechal rozviezť do celého sveta. Všetky kupóny sa rýchlo nájdu okrem posledneho piateho. Malý Charlie Bucket dostáva čokoládu raz ročne a to k narodeninám, pretože jeho rodina je chudobná. Mal narodeniny a dostal Wonkovu čokoládu, ale kupón v nej nebol a Charlie bol sklamaný. Jedného dňa mu dedko dá par mincí a povie, že je to jeho tajná rezerva. Pošle ho do obchodu kúpiť Wonkovu čokoládu. Za chvíľu sa s ňou Charlie vráti a spoločne ju rozbalia. Zlatý kupón v nej zase nie je, malý Charlie opäť prežíva sklamanie. Neskôr objaví na zemi päťdesiatpencovú mincu a kúpi si za ňu čokoládu, v ktorej nájde posledný z piatich zlatých kupónov, ktorý zabezpečuje tým, ktorí ho nájdu, exkurziu do gigantickej továrne na čokoládu Willyho Wonku. Počas prehliadky sa štyri z detí, pažravý Augustín Glocka, majsterka v žúvaní žuvačiek Violet Fialová, televízný maniak Mike Telle a rozmaznaná Rúženka Buráková, stanú obeťami svojej chamtivosti a nafúkanosti a zostane len skromný Charlie Bucket. Na další deň sa vyberú do továrne. Prvá zastávka bola čokoládová rieka do ktorej Augustín Glocka spadol. Ďalšia zastávka bola tam kde sa vyrábajú žuvačky. Viola Fialová zjedla žuvačku ktorá ešte nebola hotová a premenila sa na veľkú čučoriedku. Ďalšia zastávka bola v sále kde veveričky lúskajú oriešky. Rúžena Buráková si chcela jednu zobrať ale tí ju hodili do odpadkovej rúri . Ďalšia zastávka bola v televíznej sále. Mike Telle skočil do telky a zmenšil sa. Potom ostal už len Charlie a pán Wonka sa rozhodol mu dať jeho továreň.hamrokar

## Iné projekty

## Externé odkazy
* 
* 
* Film na www.RottenTomatoes.com 
* Film na www.AllMovie.com 

## Zdroj

Kategória:Filmové komédie USA
Kategória:Rozprávkové filmy USA
Kategória:Filmy z 2005
Kategória:Filmy podľa knihy
Kategória:Filmy režírované Timom Burtonom
Kategória:Filmy Warner Bros.
Kategória:Filmy podľa názvu
Frankenweenie (film z roku 1984)

**Frankenweenie** je krátky film Tima Burtona z roku 1984. Film má autobiografické črty, Burton sa v ňom vracia do svojho detstva na predmestí a vzdáva hold béčkovým horrorom.

Kategória:Filmy z 1984
Kategória:Filmy podľa názvu
Tawi-Tawi

thumb|Tawi-Tawi

**Tawi-Tawi** je ostrovná provincia Filipín nachádzajúca sa v *Autonómnej oblasti v moslimskom Mindanao* (Autonomous Region in Muslim Mindao – ARMM). Hlavné mesto Tawi-Tawi je Bongao. V rámci krajiny je táto provincia najjužnejšie položená, hraničiaca na mori s malajským štátom Sabah a indonézskou provinciou Kalimantan. Na severovýchode leží provincia Sulu a na západe je Sabah, Malajzia. Tawi-Tawi tiež zahŕňa niektoré ostrovy v Suluskom mori na severozápade, ostrov Cagayan de Tawi-Tawi a Korytnačie ostrovy, iba 20 kilometrov od Sabahu.

## Externé odkazy
* Tawi-Tawi oficiálna stránka vlády 

Kategória:Provincie vo Filipínach
Victoria Cup 2008

Prvý ročník **Victoria Cupu** sa odohral pri príležitosti stého jubilea medzinárodnej hokejovej federácie. Nastúpili proti sebe v ňom víťaz Super Six 2008 Metallurg Magnitogorsk a New York Rangers v Berne v PostFinance Arene. Zápas sa odohral 1. októbra 2008 v rámci zmiešaných IIHF a NHL pravidiel.

Zápasu predchádzala dňa 30. septembra 2008 exibícia, v ktorej nastúpil SC Bern proti New York Rangers. Rangers potom turné po Európe ukončilio dvojzápasom NHL 4. a 5. októbra v Pražskej O<sub>2</sub> Arene proti Tampa Bay Lightning.

## Súhrn zápasu

## Zostavy

Kategória:Victoria Cup
Kategória:Ľadový hokej v 2008
American Gothic

**American Gothic** je EP skupiny The Smashing Pumpkins obsahujúce štyri skladby. EP bolo vydané digitálne 1. januára 2008.

**Obsah**
# "The Rose March" - 4:32
# "Again, Again, Again (The Crux)" - 3:44
# "Pox" - 3:38
# "Sunkissed" - 5:10

;UK Tour Edition bonusové piesne:
#  "Lily (My One and Only)" (live) - 3:27
#  "That's the Way (My Love Is)" (live) - 4:17
#  "1979" (live) - 4:34
#  "Perfect" (live) - 4:15

## Výroba albumu
* Billy Corgan - spev, gitara, klávesové nástroje, producent, mixáž, umelecký vedúci, fotografie
* Jimmy Chamberlin - bicie, producent, mixáž
* Lisa Harriton - klávesové nástroje, vokály
* Ginger Reyes - basová gitara, vokály
* Jeff Schroeder - gitara, vokály
* Roy Thomas Baker - producent, mixáž v skladbe „Again, Again, Again“
* Stephen Marcussen - mastering
* Zephrus Sowers - asistent techniky
* Matt Taylor - umelecký vedúci, dizajn
* Bjorn Thorsrud - nahrávanie, mixáž

## Referencie

Kategória:EP skupiny The Smashing Pumpkins
Kategória:EP z 2008
Lucia Vráblicová

**Lucia Vráblicová** (* 19. júl 1973, Bratislava) je slovenská herečka pôsobiaca v divadle Nová scéna od roku 1993, kde nastúpila po ukončení štúdia na konzervatóriu. Vďaka jej zvláštnemu hlasu ju často počuť v dabingu a v rozhlasových hrách. Nahovorila aj upútavky v rádiu Viva, predtým v rádiu Expres. Od roku 1993 pôsobí ako externá umelecká spolupracovníčka v odbore literárno-dramatickej výroby v RTVS. Taktiež aj ako externá pracovníčka pre Trojku a rádio Devín. V roku 2007 sa stala členkou komisie pre II. kategóriu v prednese poézie a prózy na Poděbradských dňoch poézie. V roku 2020 začala spoluprácu s známym vokálnym zoskupením Voising. Z ich spolupráce vznikla acappellová verzia piesne Čerešne od Jaroslava Filipa a Milana Lasicu.

## Filmografia
* 1995: Chichôtka
* 2000: Krajinka
* 2004: Zlatý klas
* 2006: Slumming
* 2006: Prague
* 2006: Susedia (*1. séria, 4. epizóda: Kuchárka - kamarátka Majka*)
* 20072008: Ordinácia v ružovej záhrade (*sociálna pracovníčka*)
* 2008: Mafstory (*4. séria, 17. epizóda: [[Colníčka (Mafstory)|Colníčka]] - mjr. Vozobulová/šéfka moravskej mafie Alena Kimličková*)
* 2008: Ženy môjho muža
* 2009: Ako som prežil
* 2009: Mafstory (*6. séria, 16. epizóda: Kimla - Alena Kimličková*)
* 2009: Nedodržaný sľub
* 2009: V mene zákona
* 2010: Nesmrteľní (*film Kontrola*)
* 2015: ZOO
* 2017: Spievankovo a kráľovná Harmónia
* 2018: Semafor
* 2019: Strážmajster Topinka 
* 2019: Malá Ríša 
* 20192020: Nový Život
* 2020: Červené pásky
* 2022: Priznanie
* 2022: Piargy
* 2024: Dunaj, k vašim službám (Gloria Maschke)

## Rozhlas
*2010: Autsajdri (Amália Pfuntnerová) (rozhlasový sitcom)

## Divadlo
*2000: Beatles
*2006: Neberte nám princeznú
*2008: Limonádový Joe
*2009: Mrázik
*2011: Charlieho teta
*2011: Riverside Drive & Old Saybrook
*2012: Cigáni idú do neba
*2013: Bajaja
*2014: Obchod na Korze
*2014: Princ a Večernica
*2015: Sluha dvoch šéfov
*2015: Pokrvní bratia
*2016: Madame de Pompadour
*2016: Pi čaj miláčik
*2017: Veselá Vdova
*2019: Mária Terézia
*2019: Cyrano z predmestia
*2019: Rozum a cit
*2020: Jánošík

*2021: Sex pre Pokročilých
*2022: Vážení susedia, zamykajte vchod!
*2023: Bonviván

## Referencie

## Iné projekty

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Osobnosti z Bratislavy
Anni-Frid Lyngstadová

**Anni-Frid Synni Lyngstadová** (známa ako *Frida*, * 15. november 1945, Ballangen, neďaleko Narviku, Nórsko) je švédska speváčka, známa hlavne ako členka skupiny ABBA. Je dcérou odsunutého nemeckého vojaka Alfreda Haaseho a Synni Lyngstadovej. Po smrti matky ju vychovávala babka, s ktorou sa odsťahovala do Švédska.

## Deti
* Hans Ragnar Fredriksson (* 1963)
* Ann Lise-Lotte Casper (Fredriksson) (* 1967† 1998)

## Sólové albumy a single
### Albumy
* *Frida (1971) 
* *Min egen stad* (1972) 
* *Frida ensam* (1975) 
* *Something's going on* (1982) 
* *Shine* (1984) 
* *Djupa andetag'' (1996)

### Single
* „En ledig dag“ (1967) 
* „Din“ (1967) 
* „Simsalabim“ (1968) 
* „Mycket kär“ (1968) 
* „Härlig är vår jord“ (1969) 
* „Så synd du måste gå“ (1969) 
* „Peter Pan“ (1969) 
* „Där du går lämnar kärleken spår“ (1970) 
* „En liten sång om kärlek“ (1971) 
* „En kväll om sommarn“ (1971) – spoločne s Larsom Berghagenom
* „Min egen stad“ (1971) 
* „Vi är alla barn i början“ (1972) 
* „Man vill ju leva lite dessemellan“ (1972) 
* „Fernando“ (1975) 
* „I know there's something going on“ (1982) 
* „To turn the stone“ (1983) 
* „Here we'll stay“ (1983) 
* „Time“ (1983) – spoločne s B.A. Robertsonem
* „Shine“ (1984) 
* „Come to me“ (1984) 
* „Så länge vi har varann“ (1987) – spolu so skupinou Ratata 
* „Änglamark“ (1992) (Artister för Miljö) 
* „Även en blomma“ (1996) 
* „Ögonen“ (1996) 
* „Alla mina bästa år“ (1997) – spolu s Máriou Fredrikssonovou

## Iné projekty

## Externé odkazy
* Mikory's ABBA-blog: Anni-Frid Lyngstad  

Kategória:Švédske popové speváčky
Kategória:Švédske rockové speváčky
Kategória:Členovia skupiny ABBA
Kategória:Švédske osobnosti nemeckého pôvodu
Kategória:Švédske osobnosti nórskeho pôvodu
Narvik

**Narvik** je mesto v Nórsku, ktoré leží 345&nbsp;km severne od polárneho kruhu v kraji Nordland. Bolo postavené v 19. storočí na polostrove, tvoriacom rozhranie Ofotfjordu a Rombakfjordu. Je obchodným strediskom oblasti, v ktorom je rozsiahly prístav na nakladanie železnej rudy, druhý najväčší prístav Nórska. V meste žije asi 18&nbsp;380 ľudí (2011).

Je to najsevernejšie mesto v Európe, ktoré je napojené na železničnú sieť. Nie je však napojené na nórsku sieť, ale švédsku, ktorá využíva jeho nezamŕzajúce prístavy na dopravu železnej rudy, ťaženej v okolí mesta Kiruna. Prístavy v Baltskom mori totiž v zime zamŕzajú, čo by znemožnilo plynulú produkciu a tak bola postavená železnica do Narviku k Nórskemu moru. Do prístavu v Narviku môžu priplávať lode s výtlakom 250&nbsp;000&nbsp;ton a každoročne sa na 220 lodiach prepraví 14 miliónov ton železnej rudy.

V meste sa nachádza hádzanársky klub Narvil Håndballklubb, futbalový FK Mjølner ale aj hokejový klub Narvik Ishockey Klubb.

## Iné projekty

Kategória:Mestá v Nórsku
Kategória:Prístavné mestá v Nórsku
Kategória:Prístavné mestá Nórskeho mora
Hokejová bránka

**Hokejová bránka** je bránka používaná v hokeji ako miesto, kam musí útočiaci tím dopraviť puk aby skóroval. Brániaci sa tým má k dispozícii brankára, ktorý má skórovaniu zabrániť.

## Ľadový hokej
Konštrukcie bránky boli do 30. rokov 20. storočia užívane v drevenom prevedení. Neskôr už kovové. Bránka sa skladá z dvoch zvislých prvkov, ktoré sú v hornej časti spojené jednou vodorovnou tyčou. Podľa pravidiel musia byť zvislé tyče umiestnené 183 cm od seba a majú mať výšku 122 cm. Pravidlá schválené v roku 1964 určujú polohu bránky minimálne 3 a maximálne 4 metre od zadných mantinelov. Ďalej sa v pravidlách určuje, že bránková konštrukcia musí byť červenej farby.

Sieť zavesená na bránkovej konštrukcii bola po prvýkrát použitá v roku 1900 kanadským rozhodcom Francisom Nelsonom, ktorý ju tam umiestnil pre väčší prehľad v hre a ochranu divákov za bránkoviskom.

## Iné projekty

Kategória:Hokej